O‘zbekistonda kam uchraydigan kasalliklarni davolash uchun ruxsat berilgan dori vositalari ro‘yxati tasdiqlandi

O‘zbekiston Sog‘liqni saqlash vaziri buyrug‘i bilan Kam uchraydigan kasalliklarni davolash uchun mo‘ljallangan Orfan dori vositalari ro‘yxati tasdiqlandi, deb yozadi Norma.

Ro‘yxat 129 ta dorini o‘z ichiga olgan bo‘lib, unda kasalliklarning xalqaro tasnif bo‘yicha guruhi, kasallikning nomi va xalqaro tasnif bo‘yicha kodi ko‘rsatilgan.
Buyruq O‘zbekiston Respublikasi Qonun hujjatlari to‘plamida rasman chop etilganidan (2016-yil, 4-iyul) uch oy o‘tib, kuchga kiradi.